'Ontvoerde' studente-aktivis in hegtenis geneem | Maroela Media
'Ontvoerde' studente-aktivis in hegtenis geneem
Vusi Oldman Mahlangu Foto: Twitter
Vusi Mahlangu, die studente-aktivis wat na bewering ontvoer is, is Dinsdag in hegtenis geneem.
Maj. Robert Netshiunda, nasionale woordvoerder van die Valke, het gesê Mahlangu is Dinsdag in hegtenis geneem op aanklagte van meineed en dwarsboming van die gereg. Volgens Netshiunda het Mahlangu die Valke se kantoor in die Oos-Kaap besoek en sy weergawe van die gebeure het agterdog gewek, waarna hy in hegtenis geneem is.
Maroela Media het vroeër berig 'n soektog is verlede week van stapel gestuur nadat Mahlangu glo "vermis" geraak het. Mahlangu se vriende het beweer hy is die laaste keer gesien toe hy Dinsdagoggend by sy vriend se huis in Mthatha in die Oos-Kaap weg is om 'n vergadering met kontrakwerkers by te woon.
Sy vriende het later die dag glo 'n WhatsApp-boodskap van Mahlangu se foon gekry waarin hy beweer hy is ontvoer en aangerand en word in 'n donker kamer aangehou. Mahlangu het Vrydag beweer hy is deur sy ontvoerders vrygelaat en het Dinsdag ingestem om met die Oos-Kaapse tak van die Valke te vergader.
Mahlangu is bekend vir sy onderhandelings oor kontrakwerkers by die Tshwane Universiteit van Tegnologie (TUT). Ná gesprekke het die bestuur met 'n proses begin om kontrakwerk uit te faseer en werkers se salarisse te verhoog. Hy is daarna na die Oos-Kaap om soortgelyke gesprekke by die Walter Sisulu-universiteit te voer.
Mahlangu sal binnekort in die Mthatha-landdroshof verskyn.
Mthatha Oos-Kaap Vusi Mahlangu
Pasgebore baba in veld gelos
Wil jy nou meer...
Wie sou dit kon raai…… As hul so vinnig koerante toe hol moet jy weet daar slaap 'n haas!!!! Verder soek die een regte moeilikheid om by Valke te gaan skrop, sal graag sy motief wou weet en dan natuurlik probeer hy vir hom naam maak.
January KRY VIR JOU. Het net aandag gesoek soos ek voorspel het. Nou gaan hy seker probeer om die gevangenis (inmates) se toelaes te verhoog en hulle ook permanent aangestel te kry voor hulle vonesse (KONTRAKTE) verstryk. Lol